**ELŐTERJESZTÉS**

**a Bűnmegelőzési, Közbiztonsági és Közrendvédelmi Bizottság**

**2024. szeptember 23-i ülésére**

**Javaslat a „Bűnmegelőzési és katasztrófavédelmi kiadások;  
egyéb kiadások, támogatások” költségvetési tételsor felhasználására**

Szombathely Megyei Jogú Város Önkormányzata az önkormányzat 2024. évi költségvetéséről szóló 8/2024. (III.5.) önkormányzati rendelete 13. mellékletében 1.500.000,- Ft-ot hagyott jóvá a „Bűnmegelőzési és katasztrófavédelmi kiadások, egyéb kiadások, támogatások” költségvetési tételsoron. A tételsor terhére a Tisztelt Bizottság 34/2024. (V.27.) BKKB számú határozata alapján Polgármester Úr **500.000,- Ft** értékben támogatást biztosított **Vas Vármegyei Katasztrófavédelmi Igazgatóság Szombathely Katasztrófavédelmi Kirendeltség** részére a Szombathelyi Hivatásos Tűzoltóparancsnokság készenléti állománya számára tűzoltó szakfelszerelések, egyéni védőeszközök beszerzésére. A támogatási összeg a támogatott szervezet részére kiutalásra került.

A tételsoron fennmaradó 1.000.000,- Ft összeg felhasználására az alábbi javaslatot teszem:

1. A Vas Vármegyei Rendőr-főkapitányság Szombathelyi Rendőrkapitányság kérelmet nyújtott be, amely szerint technikai eszközök (digitális fényképezőgép, modem, notebook) beszerzését kívánja megvalósítani a támogatási összegből. A Vas Vármegyei Rendőr-főkapitányság Szombathelyi Rendőrkapitányság részére javasolom **500.000,- Ft** értékben támogatás nyújtását.
2. A Közterület-felügyelet részére egyéni ruházati ellátmány beszerzésére javasolom **300.000,- Ft** értékben támogatás nyújtását.
3. A Vas Vármegyei Polgárőr Szövetség részére ruházati eszközök és védőfelszerelések beszerzésére javasolom **200.000,- Ft** értékben támogatás nyújtását.

A támogatást igénylő szervezetekkel a kérelmüknek az „Önkormányzati Támogatási Rendszer” digitális felületére történő feltöltése után köthető meg a támogatási szerződés.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. szeptember 23.**

**(: Kelemen Krisztián :)**

a Bizottság elnöke

**HATÁROZATI JAVASLAT**

**……/2024. (IX.23.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására vonatkozó előterjesztést, és az önkormányzat 2024. évi költségvetéséről szóló 8/2024. (III.5.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Bűnmegelőzési és katasztrófavédelmi kiadások, egyéb kiadások, támogatások” költségvetési tételsor terhére javasolja a polgármesternek, hogy az alábbi támogatási összeget biztosítsa:

1. A Vas Vármegyei Rendőr-főkapitányság Szombathelyi Rendőrkapitányság részére technikai eszközök (digitális fényképezőgép, modem, notebook) beszerzésére 500.000,- Ft értékben.
2. A Közterület-felügyelet részére egyéni ruházati ellátmány beszerzésére 300.000,- Ft értékben.
3. A Vas Vármegyei Polgárőr Szövetség részére ruházati eszközök és védőfelszerelések beszerzésére 200.000,- Ft értékben.

**Felelős:** Dr. Nemény András polgármester

Dr. Horváth Attila alpolgármester

Kelemen Krisztián, a Bizottság elnöke

(A végrehajtás előkészítéséért:

Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal